Sophie Scholl
Sophia Magdalena Scholl (Forchtenberg, 9 magg 1921 – Mùnich, 22 fërvè 1943) a l'é stàita n'ativista alman-a ativa, ansema a so frel Hans e a autri giovo student dl'Università ëd Mùnich, contra ël nasism, durant la sconda guèra mondial. Cost muvment ëd resistensa passifica a l'ava ël nòm ëd Reusa bianca (Die Weiße Rose).
Arestà dël 18 fërvè 1943 për avej spantià dij volantin contra la guèra, Sophie Scholl a l'é stàita processà con un process farsa, condanà a mòrt e giustissià ansema a so frel Hans Scholl e a so amis Christoph Probst.

Biografìa
Sophie Scholl a l'era la fija ëd Robert Scholl (che, al temp ëd soa nassita, a l'era ël sìndich ëd Forchtenberg am Kocher) e ëd Magdalena Müller.
A l'era quarta ëd ses fieuj:

Inge Aicher-Scholl (1917–1998)
Hans Scholl (1918–1943)
Elisabeth Hartnagel-Scholl (1920–2020)
Sophie Scholl (1921–1943)
Werner Scholl (1922–1944) mòrt an guèra
Thilde Scholl (1925–1926)

Scholl, Sophia Magdalena